fr ja hu hu hu hu hu hu hu hu hu hu hu hu hu en en es en en hu hu hu hu wuu hu hu sk hu en hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca hbs_lat da de el eo es eu fi fr lt hbs_lat it ja ko lt nl nb nb pl pt ru hbs_lat sv tr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. július 17.
Ugrás a navigációhoz Ugrás a kereséshez
A ZX81 korai személyi számítógép volt, melyet a Sinclair Research fejlesztette ki és gyártotta a skóciai Timex Corporationnal, az Egyesült Királyságban. A számítógépet a Sinclair 1981 márciusában bocsátotta ki a korábbi Sinclair ZX80 továbbfejlesztéseként. A széles, nem professzionális vásárlóközönségnek szánták, hogy olcsó eszközhöz jussanak a számítástechnikával való ismerkedéshez. A koncepció kirobbanóan sikeresnek bizonyult: másfélmillió darabot gyártottak le belőle, szerte a világon népszerű lett, az Egyesült Államokban a Timex gyártotta licenc alapján, majd később saját változatot is fejlesztett, sok helyütt engedély nélkül is gyártották különböző klónjait.
A gépet úgy tervezték, hogy olcsó, egyszerű és kicsi legyen, kevés alkatrészből lehetett összeállítani. Kijelzőként televíziós készüléket használt, a kép szürkeárnyalatosként jelent meg, az adatokat és a programot közönséges magnetofonkazettára lehetett másolni illetve onnan beolvasni. Mintegy 1 KB operatív memóriával rendelkezett, és nem volt mozgó alkatrésze egyáltalán (még bekapcsoló gombja sem), az adatokat és programokat fólia-tasztatúra segítségével lehetett bebillentyűzni. A gép egyszerűen kezelhető, de fő előnye hihetetlenül alacsony ára lett: kezdetben az angol piacon kitben £49,95, összeszerelve 69,95 font volt.
A gép 3,25 MHz-en működő Zilog Z80 processzort használt, operációs rendszere és egyben beépített magas szintű nyelve a Sinclair BASIC volt, amely az eredeti BASIC nyelvnek egy változata és a ROM tartalmazta. A gép szélessége 167 mm, magassága 40 mm, tömege 350 g. A televízió képernyőn fekete-fehér alfanumerikus képet jelenít meg 24 sorral, soronként 32 karakterrel, grafikát csak úgynevezett pszeudo-grafikus karakterekkel lehetett megvalósítani.
A géphez szikranyomtatós printert, memóriabővítést (16 KB, 32 KB és 64 KB-os egységek léteztek) lehetett kapni. Igen sok szoftver vált hozzáférhetővé magnókazettán, így assemblerek, más BASIC-klónok, Pascal, szövegszerkesztők, táblázatkezelők és rengeteg játék. Ezek egy része nyomtatásban jelent meg a széles körben elterjedt számítógépes folyóiratokban közölt programlisták formájában.
A ZX81 olcsóságával és egyszerű kezelhetőségével tömegessé tette a számítógép-használatot a fejlett országokban, de Magyarországon is.
A ZX81 sikerének csak utódja, a színes képernyős Sinclair Spectrum és a nyomában kibontakozó olcsó számítógépek versenye vetett véget.
Adamson, Ian, Kennedy, Richard. Sinclair and the Sunrise Technology. Harmondsworth: Penguin Books Ltd (1986). ISBN 0140087745
Dale, Rodney. The Sinclair Story. London: Gerald Duckworth & Co (1985). ISBN 0715619012
Laing, Gordon. Digital retro. Lewes: The Ilex Press Ltd (2004). ISBN 9781904705390
Nash, John C. Effective scientific problem solving with small computers. Reston, VA: Reston Pub. Co (1984). ISBN 9780835915960
Thomasson, Don. The Ins and Outs of the Timex TS1000 & ZX81. Leighton Buzzard: Melbourne House (1983). ISBN 0861611187
Ez a szócikk részben vagy egészben a ZX81 című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A Wikimédia Commons tartalmaz ZX81 témájú médiaállományokat.
Informatikai portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=ZX81&oldid=25107863”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 17., 23:50
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.